Đuro Kuten
<s>Đuro Kuten rođen je 1842. u Vrbovcu, a umro u Zagrebu 1902.</s>

<s>U Zagrebu je završio Učiteljsku školu, te je 1881. položio ispit za učitelja građanskih škola.</s>

<s>Učiteljsku službu je obavljao u Dječačkoj pučkoj školi, Gradskoj višoj djevojačkoj školi i Zemaljskoj obrtnoj školi.</s>

<s>Kuten je prvi u Hrvatskoj shvatio važnost crtanja u intelektualnom razvoju djeteta,  te je on najzaslužniji za uvođenje crtanja u pučke i građanske škole.</s><s>Postavio je temelje nastave crtanja u Hrvatskoj i napisao prvu našu Metodiku prostorukoga risanja (1885).</s>

<s>Autor je priručnika: Metodika prostoručnog crtanja za obće pučke i gradjanske škole, Uputa za porabu risanaka, Preglednice za obuku risanja i vezenja u djevojačkim pučkim učionicama.</s>

<s>Bio je utemeljitelj Učiteljske zadruge 1865. i tajnik Saveza hrvatskih učiteljskih društava.</s>

<s>Sudjelovao je u podizanju Hrvatskog učiteljskog doma 1889., te je Hrvatskom školskom muzeju 1901. darovao stranu stručnu literaturu i uredio risarsku zbirku.</s>

<s>Literatura
Alojz Jembrih: Tragom identiteta južnomoravskih Hrvata, Zagreb, 2017., str. 95, bilj.</s><s>51</s>

<s>Hrvatski pedagozi
Biografije, Vrbovec</s>

